# Manual de l'editor de la configuració

2004
Sun Microsystems
2008, 2009
Joan Duran (jodufi@gmail.com)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Sun
Equip de documentació del GNOME
Sun Microsystems
Angela
Boyle
Projecte de documentació del GNOME
Shaun
McCance
Projecte de documentació del GNOME

L'editor de la configuració es pot utilitzar per a canviar les opcions de configuració que utilitzen les aplicacions i que no estan disponibles a través dels diàlegs de preferència.

Versió 2.8
Setembre de 2004

Projecte de documentació del GNOME

Projecte de documentació del GNOME

sense revisar

Versió 2.1
Agost de 2004

Equip de documentació del GNOME de Sun

Projecte de documentació del GNOME

Versió 2.0.1
Gener de 2004

Equip de documentació del GNOME de Sun

Projecte de documentació del GNOME

Aquest manual descriu la versió 2.8 de l'editor de la configuració.

## Comentaris

Per a informar d'un error o fer algun suggeriment sobre l'editor de la configuració o aquest manual, seguiu les indicacions a la pàgina de comentaris del GNOME.

## Introducció

L'escriptori del GNOME i moltes aplicacions utilitzen el GConf per a emmagatzemar les preferències de l'usuari i les dades de configuració del sistema. El GConf proporciona una ubicació central d'emmagatzematge per a les preferències, simplificant la gestió de configuració als usuaris i administradors del sistema. Podeu trobar més informació sobre el GConf a la Guia d'administrador del sistema del GNOME.

L'editor de la configuració permet als usuaris modificar les seves preferències de tot l'escriptori del GNOME i de qualsevol aplicació que utilitzi el GConf. De forma addicional, els administradors del sistema poden utilitzar l'editor de la configuració per a establir els paràmetres predeterminats i els obligatoris que afectaran a tots els usuaris.

Les preferències del GConf s'emmagatzemen en una jerarquia de claus. Cada clau té un valor associat que especifica el paràmetre de la preferència. Per exemple, la clau `/apps/glines/preferences/ball_theme` emmagatzema quin tema s'utilitza en el joc Cinc o més.

L'editor de la configuració us permet modificar directament la font de configuració. Si no sou un usuari experimentat, no utilitzeu l'editor de la configuració per a establir les preferències de l'escriptori del GNOME. En comptes, utilitzeu les eines de preferències de l'escriptori del GNOME. Per a més informació sobre com utilitzar les eines de preferències, vegeu l'última versió de la Guia d'usuari de l'escriptori del GNOME de la vostre plataforma.

## Inici

### Per a iniciar l'editor de la configuració

Podeu iniciar l'editor de la configuració de les maneres següents:

Menú Aplicacions

  Seleccioneu Eines del sistema Editor de la configuració.

  Algunes distribucions oculten aquest menú. En aquest cas, utilitzeu el segon mètode descrit a sota.

Línia d'ordres

  Executeu l'ordre següent: `gconf-editor`

### Quan inicieu l'editor de la configuració

Quan inicieu l'editor de la configuració, es mostrarà la finestra següent.

#### Finestra de l'editor de la configuració

Mostra la finestra de l'editor GConf. On hi ha: la subfinestra de l'arbre, la subfinestra de modificació i la subfinestra de documentació.

La finestra de l'editor de la configuració conté les subfinestres següents:

Subfinestra de l'arbre

  Us permet navegar per la jerarquia de claus del GConf. Utilitzeu aquesta subfinestra per a mostrar les claus que voleu modificar en la subfinestra de modificació. La subfinestra de l'arbre està a la banda esquerra de la finestra.

Subfinestra de modificació

  Mostra les claus de la ubicació seleccionada del GConf en la subfinestra de l'arbre. Utilitzeu aquesta subfinestra per a seleccionar claus que voleu modificar i per a modificar els valors d'aquestes. La subfinestra de modificació està a la part superior de la banda dreta de la finestra.

  Les icones al costat de les claus en la subfinestra de modificació indiquen quin tipus de valor podeu introduir per a la clau. Per exemple, la icona d'una marca de selecció al costat de la clau `/system/http_proxy/use_http_proxy` indica que heu d'introduir un valor booleà (cert o fals) per a la clau. Vegeu la per a més informació sobre cada icona.

Subfinestra de documentació

  Mostra la documentació de la clau seleccionada actualment. Utilitzeu aquesta subfinestra per a llegir més informació sobre les claus de preferència del GConf.

Subfinestra de resultats (no es mostra)

  Us permet visualitzar els resultats d'una cerca o per a fer una cerca a través de la llista de noms de claus visualitzades recentment. La resta de la finestra mostrarà la informació de qualsevol clau que heu seleccionat en aquesta subfinestra. La subfinestra de resultats apareixerà en la part inferior de la finestra quan llisteu les claus recents o realitzeu una cerca.

## Treballar amb finestres

### Obrir finestres noves

Hi ha tres tipus de finestra que podeu obrir amb l'editor de la configuració: Paràmetres, Predeterminats i Obligatoris. El tipus de valors que l'editor de la configuració estableix depèn del tipus de finestra que teniu oberta. Podeu obrir cada tipus de finestra utilitzant l'element apropiat en el menú Fitxer.

Ja que els paràmetres de les finestres Predeterminats i Obligatoris afecten a tots els usuaris de l'ordinador, només un administrador del sistema pot utilitzar aquests tipus de finestra. Per a canviar les vostres preferències, utilitzeu la finestra Paràmetres.

Paràmetres

  Podeu utilitzar la finestra Paràmetres per a establir les preferències personals. Els canvis realitzats en la finestra Paràmetres només afecten el vostre escriptori. No podeu canviar els paràmetres que l'administrador del sistema ha fet obligatoris.

Predeterminats

  Si sou un administrador del sistema, podeu utilitzar la finestra Predeterminats per a editar els paràmetres predeterminats de tots els usuaris. Si un usuari no ha establert explícitament el valor d'una clau, el valor s'agafarà dels paràmetres predeterminats. Els usuaris sempre poden sobreescriure els paràmetres predeterminats.

Obligatoris

  Si sou un administrador del sistema, podeu utilitzar la finestra Obligatoris per a editar els paràmetres obligatoris de tots els usuaris. Quan s'estableix un valor obligatori per a una clau, els usuaris no podran canviar aquest valor. Això es pot utilitzar per a bloquejar algunes opcions.

### Tancar i sortir

Podeu tancar una finestra de l'editor de la configuració seleccionant Fitxer Tanca la finestra en aquesta finestra. Per a tancar totes les finestres de l'editor de la configuració i sortir completament de l'aplicació, seleccioneu Fitxer Surt en qualsevol finestra de l'editor de la configuració.

## Treballar amb claus

Les claus són una manera de trobar un valor. Cada preferència emmagatzemada en el GConf està assignada a una clau. Les aplicacions que utilitzen el GConf accedeixen als valors de les claus per a determinar com s'han de mostrar i comportar. Quan canvieu alguna cosa en les Preferències d'una aplicació, esteu canviant el valor associat a una clau del GConf.

### Copiar el nom d'una clau

Per a copiar el nom d'una clau al porta-retalls, seleccioneu el nom de la clau que voleu copiar en la subfinestra de modificació. Seleccioneu Edita Copia el nom de la clau. Podeu enganxar el nom de la clau a una altra aplicació.

### Visualitzar els noms de claus recents

Per a visualitzar els noms de claus recents, seleccioneu Edita Llista les claus recents. Aquesta acció obrirà la subfinestra de resultats a la part inferior de la finestra actual. Us podeu moure a través de la llista de resultats desplaçant-vos amunt i avall amb la barra de desplaçament o les tecles de cursor. La informació de la clau o carpeta seleccionada apareixerà en la resta de la finestra.

Visualitzar claus recents és útil si necessiteu tornar a una clau que acabeu de canviar i no recordeu on està.

### Modificar el valor d'una clau

Les icones després del nom d'una clau mostren quin tipus de valor pot tenir una clau. Vegeu la per a més informació sobre cada icona. Per a modificar el valor d'una clau, realitzeu els passos següents:

1. Utilitzeu la subfinestra de l'arbre per a mostrar la clau que voleu modificar en la subfinestra de modificació.

2. Seleccioneu la clau a modificar en la subfinestra de modificació.

3. Per a canviar el valor d'una clau d'enter o d'una clau de cadena, feu clic en la columna Valor de la clau. Introduïu el valor nou de la clau. De manera alternativa, feu clic amb el botó secundari sobre la clau i seleccioneu Edita la clau en el menú emergent.

   Per a canviar el valor d'una clau booleana, feu clic en la columna Valor de la clau per a seleccionar o desseleccionar la casella de selecció. De manera alternativa, feu clic amb el botó secundari sobre la clau i seleccioneu Edita la clau en el menú emergent.

   Per a canviar el valor d'una clau de llista, feu clic amb el botó secundari sobre la clau i seleccioneu Edita la clau en el menú emergent. El diàleg Edita la clau proporciona una llista dels valors associats a aquesta clau. Podeu utilitzar aquest diàleg per a editar cada valor particular de la llista, afegir o suprimir valors de la llista, i moure cada valor amunt i avall de la llista.

L'administrador del sistema pot haver bloquejar algunes claus en proporcionar valors obligatoris. Si la clau seleccionada té un valor obligatori establert, no podreu editar el valor. La subfinestra de documentació mostrarà l'etiqueta Aquesta clau no és escrivible si no podeu editar el valor de l'aquesta clau.

## Trobar ràpidament les claus

Per a ubicar ràpidament les claus, l'editor de la configuració us permet cercar els noms de les claus en el GConf. Addicionalment, podeu utilitzar les adreces d'interès per a trobar directoris de claus als quals necessiteu accedir freqüentment.

### Utilitzar les adreces d'interès

Per a accedir a la ubicació d'un directori de les adreces d'interès, seleccioneu la ubicació en el menú de Adreces d'interès. Podeu afegir i suprimir ubicacions de directori al menú Adreces d'interès.

Per a afegir un les adreces d'interès, seleccioneu la ubicació que voleu marcar en la subfinestra de l'arbre. Seleccioneu Adreces d'interès Afegeix una adreces d'interès.

Per a suprimir una adreces d'interès, realitzeu els passos següents:

1. Seleccioneu Adreces d'interès Edita les adreces d'interès.

2. Seleccioneu l'adreça d'interès en el diàleg Edita les adreces d'interès i feu clic a Suprimeix.

3. Feu clic a Tanca.

### Cercar claus

Per a cercar claus, realitzeu els passos següents:

1. Seleccioneu Edita Cerca.

2. Introduïu la paraula clau que voleu cercar en el camp Cerca. També podeu seleccionar les caselles de selecció opcionals Cerca també als noms de les claus i Cerca també als valors de les claus. Si aquestes caselles de selecció no estan seleccionades, la cerca només es realitzarà en els nom de les carpetes. Seleccionar aquestes caselles expandirà els paràmetres de la cerca.

3. Feu clic a Cerca.

Els resultats de la cerca apareixeran en la subfinestra de resultats. Per a moure'us a través de la llista de resultats, primer seleccioneu aquesta subfinestra. Llavors us podreu moure a través dels resultats amb la barra de desplaçament o les tecles de cursor. La informació de la clau o carpeta seleccionada apareixerà en la resta de la finestra.

## Paràmetres predeterminats i obligatoris

Si sou un administrador del sistema, podeu establir els paràmetres predeterminats i els obligatoris del GConf que afectaran tots els usuaris. Els paràmetres predeterminats són utilitzats per l'usuari que no ha establert explícitament un valor, i els usuaris sempre els poden sobreescriure. Els paràmetres obligatoris són utilitzats per tots els usuaris, i aquests no els poden sobreescriure.

Podeu utilitzar les finestres Predeterminats i Obligatoris per a editar i suprimir els paràmetres predeterminats i els obligatoris. Les finestres Predeterminats i Obligatoris només us mostren aquells paràmetres que ja són predeterminats o obligatoris. No podeu utilitzar aquestes finestres per a crear paràmetres predeterminats i obligatoris nous. Podeu establir paràmetres des de la finestra Paràmetres perquè siguin predeterminats o obligatoris.

Per a obrir una finestra Predeterminats, seleccioneu Fitxer Nova finestra de predeterminats. Per a obrir una finestra Obligatoris, seleccioneu Fitxer Nova finestra d'obligatoris.

### Crear paràmetres predeterminats

Per a crear un paràmetre predeterminat, realitzeu els passos següents:

1. En la finestra Paràmetres, utilitzeu la subfinestra de l'arbre per a mostrar la clau que voleu establir com a predeterminada.

2. Feu clic amb el botó secundari sobre la clau i seleccioneu Estableix com a predeterminada des del menú emergent.

### Crear paràmetres obligatoris

Per a crear un paràmetre obligatori, realitzeu els passos següents:

1. En la finestra Paràmetres, utilitzeu la subfinestra de l'arbre per a mostrar la clau que voleu establir com a obligatòria.

2. Feu clic amb el botó secundari sobre la clau i seleccioneu Estableix com obligatori des del menú emergent.

### Modificar i suprimir paràmetres predeterminats i obligatoris

Podeu utilitzar les finestres Predeterminats i Obligatoris per a modificar i suprimir els paràmetres predeterminats i obligatoris. Per a modificar un paràmetre predeterminat o obligatori, utilitzeu la finestra adequada i modifiqueu la clau com ho faríeu en la finestra Paràmetres. Vegeu la per a més informació sobre com modificar les claus.

Per a suprimir una clau predeterminada o obligatòria, realitzeu els passos següents:

1. En la finestra apropiada, utilitzeu la subfinestra de l'arbre per a mostrar la clau que voleu suprimir dels paràmetres predeterminats o obligatoris.

2. Feu clic amb el botó secundari sobre la clau i seleccioneu Desestableix la clau des del menú emergent.

## Icones i tipus de claus

Les icones al costat de les claus en la subfinestra de modificació indiquen quin tipus de valor podeu introduir per a la clau. La llista següent mostra les icones possibles i els tipus de valors que representen.

Clau booleana

  Pot ser certa o falsa. L'editor de la configuració proporcionarà una casella de selecció per a aquest tipus de clau.

Clau numèrica

  Pot contenir números. Aquests poden ser números enters o de punt flotant (fraccionari).

Clau de cadena

  Pot contenir qualsevol cadena de text.

Clau d'esquema

  Utilitzada per a documentar altres claus. La documentació de cada clau és proporcionada per una clau separada, típicament dins del directori `/schemas`. Els usuaris i els administradors del sistema normalment no necessitaran treballar directament amb les claus d'esquema.

Clau de llista

  Llistes de longitud arbitrària. Cada element de la llista ha de ser del mateix tipus, i del tipus primitiu booleà, numèric o cadena.

Clau en parella

  Ha de contenir exactament dos valors. Els dos valors han de ser de tipus primitiu, però no tenen perquè tenir el mateix tipus. Actualment l'editor de la configuració no pot editar claus en parella.

Blanc

  Utilitzat quan l'editor de la configuració no entén el tipus de la clau. Actualment la icona en blanc també s'utilitza en les claus en parella.